**Սոֆյա Վյաչեսլովա Սամոդուրովա** (հուլիսի 30, 2002(2002-07-30), Կրասնոյարսկ, Ռուսաստան), ռուս գեղասահորդուհի՝ որպես մենակատար հանդես եկող։ Եվրոպայի չեմպիոնուհի (2019 թվական)։ *Skate America 2018* մրցաշարի Գրան պրի փուլի բրոնզե մրցանակակիր։

2019 թվականի հունվարի 27-ի դրությամբ՝ 16-րդ տեղն է զբաղեցնում Չմշկորդների միջազգային միությունում։

Կենսագրություն
--------------

Սոֆյա Սամոդուրովան ծնվել է 2002 թվականի հուլիսի 30-ին Կրասնոյարսկում, սակայն մանկուց ապրում և մարզվում է Սանկտ Պետերբուրգում։ Այժմ պարապում է գեղասահքի մարզիչ Ալեքսեյ Միշինի՝ «Աստղային սառույց» խմբում։

Կարիերա
-------

Բազմիցս հանդես է եկել Ռուսաստանի պատանի գեղասահորդների առաջնություններում, ինչպես նաև Ռուսաստանի աղջիկների և տղաների միջև (տարբեր տարիքային խմբերում) կայացած առաջնություններում, ամենաբարձր արդյունքը գրանցել է 2016 թվականին՝ Ռուսաստանի պատանի տղաների և աղջիկների առաջնությունում զբաղեցնելով երրորդ պատվավոր հորիզոնականը։ Ռուսաստանի մեծահասակների առաջնությունում 2017 և 2018 թվականներին զբաղեցրել է համապատասխանաբար 9-րդ և 10-րդ տեղերը։

Երկու անգամ հանդես է եկել պատանիների աշխարհի առաջնություններում. 2017 թվականին զբաղեցրել է 9-րդ տեղը, 2018 թվականին՝ 11-րդ տեղը։ 2016/2017 սեզոնում առաջնելույթներ է ունեցել Գրան պրի պատանեկան մրցաշրջանում՝ ելույթ ունենալով ճապոնական փուլում, որտեղ զբաղեցրել է 4-րդ տեղը։ 2017/2018 սեզոնում ելույթ է ունեցել արդեն 2 փուլերում՝ Խորվաթիայի և Իտալիայի, երկուսում էլ հաղթել է՝ ապահովելով իր տեղը եզրափակիչ փուլի համար։ Գրան պրիի եզրափակիչ փուլում զբացեղրեց 6-րդ տեղը։

### 2018-2019 սեզոն

2018/2019 սեզոնում սկսեց հանդես գալ մեծահասակների միջազգային արենայում. *ISU Challenger Series*-ում առաջնելույթը «Լոմբարդիա Տրոֆի»-ն էր, ինչի արդյունքում նվաճեց արծաթե մեդալը՝ զիջելով միայն Ելիզավետա Տուկտամիշևային, ով նույնպես պարապում է Ալեքսեյ Միշինի խմբում։

Առաջնելույթ է ունեցել Մեծահասկաների Գրան պրիում՝ հանդես գալով *Skate America 2018* մրցաշրջանում, որտեղ նվաճել է բրոնզե մեդալ։

Մոսկվայում կայացած Rostelecom Cup 2018 մրցաշրջանում զբաղեցրեց երկրորդ տեղը՝ ըստ կարճ և տպավորիչ ծրագրերի համարների արդյունքների։

2019 թվականին Մինսկում կայացած Եվրոպայի առաջնության ժամանակ Սոֆյան գերազանց ելույթի շնորհիվ իր կարիերայում առաջին անգամ նվաճեց մայրցամաքային առաջնության ոսկե մեդալ։

Մարզական արդյունքներ
--------------------

| Միջազգային |
| --- |
| Մրցաշար | 2014/2015 | 2015/2016 | 2016/2017 | 2017/2018 | 2018/2019 |
| Եվրոպայի առաջնություն |  |  |  |  | 1 |
| Գրան պրի եզրափակիչ |  |  |  |  | 5 |
| Rostelecom Cup-ի Գրան պրիի փուլեր |  |  |  |  | 2 |
| Skate America-ի Գրան պրիի փուլեր |  |  |  |  | 3 |
| Լոմբարդիայի գավաթ |  |  |  |  | 2 |
| Պատանիների շրջանում միջազգային մրցաշար |
| Պատանեկան մրցաշարի Գրան պրի |  |  |  | 6 |  |
| Պատանեկան մրցաշարի Գրան պրիի փուլեր։ Խորվաթիա |  |  |  | 1 |  |
| Պատանեկան մրցաշարի Գրան պրիի փուլեր։ Իտալիա |  |  |  | 1 |  |
| Պատանեկան մրցաշարի Գրան պրիի փուլեր։ Ճապոնիա |  |  | 4 |  |  |
| Triglav Trophy |  |  | 2 |  |  |
| Միջազգային՝ առաջխաղացում ունեցած նորեկների մեջ |
| NRW Trophy |  | 2 |  |  |  |
| Ազգային։ |
| Ռուսաստանի առաջնություն |  |  | 9 | 11 | 6 |
| Ռուսաստանի առաջնություն՝ պատանիների շրջանում | 16 | 6 | 12 |  |  |

Ծանոթագրություններ
------------------

1. 1 2 3 4 5 6  Самодурова Софья Вячеславовна
2. ↑ . Чемпионка Европы (2019)«Самодурова заняла третье место на этапе Гран-при Skate America»։ Sports.ru։ 2018 թ․ հոկտեմբերի 22։ Վերցված է 2018 թ․ հոկտեմբերի 26   
«Самодурова: была двумя руками "за" переход во взрослое катание»։ Р-Спорт։ 2018 թ․ հոկտեմբերի 22։ Վերցված է 2018 թ․ հոկտեմբերի 26   
«Фигуристы из России попали на пьедестал во всех дисциплинах на «Скейт Америка»»։ Eurosport։ 2018 թ․ հոկտեմբերի 22։ Վերցված է 2018 թ․ հոկտեմբերի 26
3. ↑  «ISU World Standings for Figure Skating and Ice Dance» (անգլերեն)։ Международный союз конькобежцев։ Վերցված է 2018 թ․ հոկտեմբերի 26
4. 1 2 3  Sofia SAMODUROVA RUS

Արտաքին հղումներ
----------------

* Софья Самодурова(անգլ.) Չմշկորդների միջազգային միության պաշտոնական կայքում
* Սոֆյա Սամոդուրովա Fskate.ru կայքում